cyanic-selkie/wikianc huggingface dataset:
পাতিয়ালা রাজ্য
ফুল
কালা সিধু মারা গেলে ফুল ১৬৬৩ সালে মেহরাজ থেকে পাঁচ মাইল দূরে (শিখ গুরুর আশীর্বাদের অধীনে) তার নিজের গ্রাম (ফুল নামে) গঠন করেন। নাভা এবং জিন্দ ধার্মিক শিখ ফুলের কাছে তাদের বংশ পরিচয় খুঁজে পান। এটি ছিল পাঞ্জাবে গঠিত প্রথম শিখ রাজ্যগুলোর অন্যতম। আপাতদৃষ্টিতে প্রতিষ্ঠাতা এক হওয়ার কারণে "ফুলকিয়ান" রাজবংশের আবেদন তৈরী হয়েছিল। তাঁর এক পুত্র ছোটা রাম গুরু গোবিন্দ সিং এর থেকে দীক্ষা ও আশীর্বাদ নিয়েছিলেন। ১৭১৪ সালে যখন বান্দা বাহাদুর মুঘলদের বিরুদ্ধে ভয়াবহ যুদ্ধে নিয়োজিত ছিলেন তখন তার পুত্র আলা সিং নেতৃত্ব গ্রহণ করেন । আলা সিং এর দূরদর্শী ও সাহসী সেনাপতি গুরবকশ সিং কালেকা, ৩০টি গ্রামের জমিদারি থেকে নিয়ে একটি স্বাধীন প্রিন্সিপালিটি প্রতিষ্ঠা করেছিলেন। তার উত্তরসূরিদের অধীনে, এটি প্রসারিত হয়ে একটি বৃহৎ রাজ্যে পরিণত হয়। যা উত্তরে শিবলিক, দক্ষিণে রাজস্থান এবং যমুনা ও সুতলেজ নদীর উজান স্পর্শ করে। একারণে তিনি একটি চ্যালেঞ্জিং পরিস্থিতির মুখোমুখি হয়।
বাবা আলা সিং
অষ্টাদশ শতাব্দীর মাঝামাঝি সময়ে, বাবা আলা সিং তার সমসাময়িক অনেকের মতো মারাঠা ও আফগানদের সাথে মোকাবেলা করার প্রচুর দক্ষতা প্রদর্শন করেন। এবং সফলভাবে একটি রাষ্ট্র প্রতিষ্ঠা করে রাষ্ট্রটির কেন্দ্র বার্নালা থেকে গড়ে তুলতে শুরু করেন। তিনি শিখদের কাছে বিশ্বাসঘাতক হয়ে ওঠেন, যারা তাকে একজন চাষী থেকে সর্দার করেছিলেন। তিনি শিখদের বিরুদ্ধে আহমেদ শাহ আবদালির পক্ষে যুদ্ধ করেন।
ক্বিলা মুবারক
১৭৬৩ সালে বাবা আলা সিং ক্বিলা মুবারক নামে পরিচিত পাতিয়ালা দুর্গের ভিত্তি স্থাপন করেন। এর চারপাশে বর্তমান পাতিয়ালা শহরের বিকাশ ঘটে। ১৭৬১ সালে তৃতীয় পাণিপথের যুদ্ধে মারাঠারা পরাজিত হয়। এরপরই পাঞ্জাব জুড়ে আফগানদের বিজয়ের ঘোষণা ছড়িয়ে পরে। এই পর্যায়ে পাতিয়ালার শাসকরা রাজটিকা অর্জন করতে শুরু করেন। আহমেদ শাহ আবদালি আলা সিংকে পশম ও ব্যানার অর্পণ করেন, এবং পাতিয়ালার মহারাজা উপাধি প্রদান করেন। তার মৃত্যুর পর, তার নাতি অমর সিং রাজ ক্ষমতায় আসেন এবং রাজা-ই-রাজান উপাধি লাভ করেন।
ব্রিটিশদের সঙ্গে চুক্তি
মারাঠা ও আফগানদের সাথে চল্লিশ বছর নিরবচ্ছিন্ন লড়াইয়ের পর পাতিয়ালা রাজ্যের সীমানার উত্তরে রঞ্জিত সিং এবং পূর্বে ব্রিটিশদের হঠকারিতা প্রত্যক্ষ করে। বেঁচে থাকার সহজাত প্রবণতা থেকে এবং আত্মরক্ষার্থে পাতিয়ালার রাজা রঞ্জিত সিং এর বিরুদ্ধে ১৮০৮ সালে ব্রিটিশদের সঙ্গে একটি চুক্তিতে আবদ্ধ হন। এইভাবে তিনিও ভারত উপমহাদেশে ব্রিটিশ সাম্রাজ্য নির্মাণ প্রক্রিয়ায় সহযোগী হয়ে ওঠেন। পাতিয়ালার পরবর্তী শাসকরা, যেমন- করম সিং, নরিন্দর সিং, মহেন্দ্র সিং, রাজিন্দর সিং, ভূপিন্দর সিং, এবং যাদবীন্দ্র সিং একটি জোট গঠন করেছিল। তারা ব্রিটিশদের দ্বারা ব্যাপকভাবে প্রভাবিত ছিল, কিন্তু এ রাজ্যগুলোর অভ্যন্তরীণ সরকার বজায় থাকে।
মহারাজা ভূপিন্দর সিং
মহারাজা ভূপিন্দর সিং ১৯০০ থেকে ১৯৩৮ সাল পর্যন্ত রাজত্ব করেন। তিনি পাতিয়ালাকে ভারতের রাজনৈতিক মানচিত্র এবং আন্তর্জাতিক ক্রীড়া ক্ষেত্রে একটি বিশিষ্ট স্থান করে দেন। পোলো খেলায় পাতিয়ালার ছিল বিশ্বের সেরা পোলো ব্যাক। যার নাম ছিল জেনারেল চন্দা সিং। চন্দা পরবর্তীতে রাজা সপ্তম এডওয়ার্ড এবং স্পেনের রাজা আলফোনসোর অনুরোধে ইংল্যান্ড ও স্পেনের হয়ে খেলেন। উভয় রাজার জন্যই তিনি মর্যাদাপূর্ণ পোলো কাপ জিতেছিলেন। এছাড়াও মহারাজা কুকুর ভালবাসতেন। তিনি এবং জিন্দের মহারাজা রণবীর সিং বিভিন্ন প্রজাতির কুকুরের প্রতি সমানভাবে আগ্রহী ছিলেন। তাঁর পুত্র মহারাজা যাদবেন্দ্র সিং প্রথম ভারতীয় যুবরাজ হিসেবে ভারতের নতুন ইউনিয়নে প্রবেশাধিকারের চুক্তি স্বাক্ষর করেন। এইভাবে ভারত বিভাগের পর জাতীয় একীকরণ প্রক্রিয়া এবং ১৯৪৭ সালের আগস্টে ব্রিটিশরা চলে যাওয়ার পর জাতীয় একীকরণ প্রক্রিয়া তরান্বিত হয়। তার কর্মের স্বীকৃতি স্বরূপ, তিনি ১৯৪৮ সালে প্রতিষ্ঠার সময় থেকে ১৯৫৬ সালে পাঞ্জাব প্রদেশের সাথে একত্রীকরণ পর্যন্ত নবপ্রতিষ্ঠিত পাতিয়ালা এবং পূর্ব পাঞ্জাব রাজ্য ইউনিয়নের (পেপসু) রাজপ্রমুখ হিসেবে নিযুক্ত হয়েছিলেন। পাতিয়ালার কেন্দ্রস্থল এলাকাকে বলা হয় আদালাত বাজার, যার মানে 'কোর্ট করিডোর'। মহারাজা ভূপিন্দর সিং যুবক বয়সে পৌঁছানোর আগেই এটি একজন তত্ত্বাবধায়ক শাসক দ্বারা প্রশাসনিক ভবন হিসেবে ব্যবহৃত হত। রাজমাতা মহিন্দর কৌর ২০১৭ পর্যন্ত পরিবারের প্রবীণতম সদস্য ছিলেন। পরিবারের বর্তমান প্রধান পাঞ্জাবের বর্তমান মুখ্যমন্ত্রী অমরিন্দর সিং।
ডেভিড জুকার (রাজনীতিবিদ)
ডেভিড জুকার (রাজনীতিবিদ) ( דוד צוקר, জন্ম ১১ সেপ্টেম্বর ১৯৪৮) একজন ইসরায়েলি শান্তি কর্মী ও প্রাক্তন রাজনীতিবিদ। তিনি রেটেজ ও মেরেটজের হয়ে ১৯৮৬ ও ১৯৯৯ সালে একজন স্বাধীন মত প্রকাশকারী হিসাবে নেসেটে কাজ করেন।
জীবনী
১৯৪৮ সালে হাইফায় জন্মগ্রহণকারী জাকার জেরুজালেমের হিব্রু বিশ্ববিদ্যালয়ে পড়াশোনা করে বিএ ও এমএ ডিগ্রী অর্জন করেন। তিনি তেল আবিব বিশ্ববিদ্যালয়ে ডক্টরেট ডিগ্রী নেন। ১৯৭৮ সালে প্রতিষ্ঠিত “পিস নাউ” এর একজন প্রতিষ্ঠাতা সদস্য এবং ১৯৮৪ সাল থেকে ১৯৮৮ এর মধ্যে রেটেজ মহাসচিব হিসেবে দায়িত্ব পালন করেন।
জাকার ১৯৮৪ সালের নেসেট নির্বাচনের আগে রেটেজ তালিকায় স্থান অর্জন করেন, কিন্তু একটি আসন জিততে ব্যর্থ হন। তিনি ১৯৮৬ সালের ২৬ নভেম্বরে মর্দেচাই বার-অনের পরিবর্তে নেসেটে প্রবেশ করেন এবং পরে পদত্যাগ করেন। তিনি ১৯৮৮ সালে পুনর্নির্বাচন করেন। একই বছর তিনি বি'সেলেমকে সাহায্য করেন। তিনি ১৯৯২ ও ১৯৯৬ সালে পুনরায় নির্বাচিত হন (এ সময় রেটেজ মেরেটেজে মিশে এক হয়ে যায়)।
তিনি ১৭ মার্চ ১৯৯৯ তারিখে মেরেটজ তালিকায় একটি বাস্তবসম্মত স্থান অর্জন করতে ব্যর্থ হয়ে মেরেটজ ত্যাগ করেন এবং ১৯৯৯ সালের মে মাসের নির্বাচনের আগে তিনি গ্রিন পার্টিতে যোগ দেন। নির্বাচনী তালিকার তার নেতৃত্ব থাকে। তিনি নির্বাচনী সীমা অতিক্রম করতে ব্যর্থ হয়ে আসন হারান।
মারাঠা (বর্ণ)
মারাঠা (ভিন্ন বর্ণান্তরিতে: মারহাট্টা বা মাহরাট্টা) একটি ভারতীয় জাতি গোষ্ঠি, যাদের মহারাষ্ট্র রাজ্যে প্রধানত দেখা যায়।
'মারাঠা' শব্দটি দু'টি বিষয় সম্পর্কিত ক্ষেত্রে ব্যবহৃত্ হয়: এবং
মারাঠারা প্রাথমিকভাবে ভারতীয় রাজ্য মহারাষ্ট্র, মধ্য প্রদেশ, গুজরাত, কর্ণাটক, ও গোয়া অঞ্চলে বসতি গড়ে তোলে। আঞ্চলিক ও ভাষাগত প্রান্তিকীকরণের ফলশ্রুতিতে গোয়া এবং প্রতিবেশী কারওয়ার এলাকার জনগোষ্ঠি কোঙ্কন মারাঠা হিসেবেই বিশেষভাবে পরিচিত।
শব্দের ব্যুৎপত্তি
thumb|right|200px|[[মহারাষ্ট্র (লাল বর্ণ) অধিকাংশ মারাঠার স্বভূম।]]
মৃত্যুক্ষুধা
মৃত্যুক্ষুধা কাজী নজরুল ইসলাম রচিত একটি উপন্যাস। উপন্যাসটি সওগাত পত্রিকায় ১৩৩৪ বঙ্গাব্দের অগ্রহায়ণ মাস থেকে ১৩৩৬ বঙ্গাব্দের ফাল্গুন মাস পর্যন্ত ‍ধারাবাহিক ভাবে মুদ্রিত হয়। গ্রন্থাকারে এটি ১৩৩৭ বঙ্গাব্দের বৈশাখ মাসে (১৯৩০ খ্রিষ্টাব্দ) প্রকাশিত হয়।  বলা হয়েছে “মৃত্যুক্ষুধা“  কাজী নজরুলের ইসলামের “কালজয়ী” উপন্যাস। আরো বলা হয়েছে এটি বাংলা সাহিত্যের প্রথম সাম্যবাদী চেতনার উপন্যাস।
ইতিহাস
কাজী নজরুল ইসলাম মূলত কবি ও গীতিকার হলেও জীবদ্দশায় কিছু গদ্য তিনি লিখেছেন। এর মধ্যে রয়েছে ছোটগল্প, দীর্ঘগল্প, উপন্যাস, প্রবন্ধ, নিবন্ধ, কলাম, অভিভাষণ বিভিন্ন মাধ্যমে উপস্থাপনযোগ্য নাটক ও নাট্যরচনা। তিনি বাঁধন হারা, মৃত্যুক্ষুধা ও কুহেলিকা তিনটি উপন্যাসের রচয়িতা। এছাড়াও তিনি বেশ কয়েকটি ছোটগল্প রচনা করেছেন। প্রথম বিশ্বযুদ্ধের সময় ১৯১৬ সালে সেনাবাহিনীতে যোগ দেন। এ সময় ৪৯ বাঙালি পল্টনে হাবিলদার হিসাবে কর্মরত অবস্থায় তিনি প্রকাশ করেন বাউণ্ডেলের আত্মকথা। এটি একটি আত্মজৈবনিক উপাখ্যান। ১৯১৯-২০ পর্বে প্রকাশিত হয় ব্যথার দান ও রিক্তের বেদন গ্রন্থ দুটির গল্পগুলি। অনেক পরে প্রকাশিত হয় চারটি গল্প নিয়ে শিউলিমালা এবং বনের পাপিয়া। ‘রাজবন্দীর চিঠির পত্রের আকারে একটি কাহিনী।
বাঁধন-হারা তার প্রথম উপন্যাস যা মোসলেম ভারত পত্রিকার প্রথম সংখ্যা থেকে ধারাবাহিকভাবে প্রকাশিত হয়েছিল এবং পরে গ্রন্থাকারে প্রকাশিত হয় শ্রাবণ ১৩৩৪ (১৯২৭)। এটি একটি পত্রোপন্যাস। “মৃত্যুক্ষুধা” তার দ্বিতীয় উপন্যাস। এটি বৈশাখ ১৩৩৭ (১৯৩০ খ্রি.) প্রথম প্রকাশিত হয়। কুহেলিকা তার সর্বশেষ উপন্যাসোম রচনা ১৩৩৪ (১৯২৭) সালে প্রকাশিত হয়। গ্রন্থাকারে প্রকাশের আগেেএটি নওরোজ পত্রিকার পাঁচটি সংখ্যায় ধারাবাহিকভাবে প্রকাশিত হয়েছিল।
“মৃত্যুক্ষুধা” কবি নজরুলের কাহিনী বাস্তব অভিজ্ঞতাপ্রসূত। ১৯২৬ থেকে ১৯২৯ সাল পর্যন্ত নজরুল পশ্চিমবঙ্গের কৃষ্ণনগরে বাস করতেন। এখানকার চাঁদসড়কের পাশে বিরাট চত্বরওয়ালা একতলা গ্রেস কটেজে তিনি অবস্থান করতেন। “মৃত্যুক্ষুধা” উপন্যাসের পটভূমিতে রয়েছে ঐ বাড়ি, ওমান কাথলি পাড়া এবং কলতলার পারিপার্শ্বিকতা। উপন্যাসটির প্রথমাংশ কৃষ্ণনগরে এবং শেষাংশ কলকাতায় অবস্থানকালে লিখিত। কৃষ্ণনগরের সংক্ষিপ্ত জীবনে নিদারুণ দুঃখ-কষ্ট এবং দুঃসাধ্য কৃচ্ছ্রসাধন ছিল কবি নজরুলের নিত্যসঙ্গী। তাই দারিদ্রের চিত্র, সাম্য ও বিপ্লবীচেতনা এ উপন্যাসের রূপকল্পের সঙ্গে অঙ্গাঅঙ্গিভাবে জড়িত।
গল্প সংক্ষেপ
বিংশ শতাব্দীর প্রথম ভাগ। তৎকালিন দারিদ্র্য, ক্ষুধা, দুর্ভিক্ষের পটভূমিতে কাহিনীর বিকাশ। উপন্যাসের পটভূমি কৃষ্ণনগরের চাঁদসড়কের বস্তি এলাকা। এ এলাকায় বাস করে একটি দরিদ্র মুসলিম পরিবার। এ পরিবারে আছে রোগগ্রস্ত বৃদ্ধ মা, তিন পুত্রবধূ যাদের সকলেই বিধবা, আর তাদের সন্তানাদি। আর আছে তিন পুত্রবধূর একমাত্র দেবর প্যাঁকালে।  সে সদ্য যুবক। বয়স আঠারো-উনিশ। পরিবারের লোকলোক সংখ্যা অনেক। সবার ভরণপোষণের ভার প্যাঁকালের ওপর ন্যস্ত। কুর্শি খ্রিষ্টান হলেও প্যাঁকালের ভালোবাসার জন্য ব্যাকুল। সেজন্য বিধবা-রূপসী ভ্রাতৃজায়া মেজ-বউয়ের বিয়ের প্রস্তাব তার কাছে অতি তুচ্ছ। কুর্শিকে পাওয়ার আকাঙ্ক্ষায় প্যাঁকালে খ্রিষ্টান ধর্ম গ্রহণ করে।
সপরিবার মেজ-বৌয়ের মুসলিম থেকে খ্রিষ্টান ধর্ম গ্রহণ। অন্যদিকে রুবি আনসারকে ভালোবাসলেও রুবির পিতা তাকে বিয়ে দেয় আইসিএস পরীক্ষার্থী মোয়াজ্জেমের সঙ্গে এমন একটি প্রেমের কাহিনী। মোয়াজ্জেমের মৃত্যুর পর বিধবা রুবির জীবনে নেমে আসে সমাজের সকল বিধিনিষেধ। নারী জীবনের দুবির্ষহ অন্ধকার এবং সমাজের বাস্তবচিত্র এই উপন্যাসে তুলে ধরা হয়। কৃষ্ণনগরের চাঁদসড়ক। এ সড়কের বস্তি
এর পর শুরু হয় আনসার ও রুবির পর্ব। দেশপ্রেমিক সমাজকর্মী ও সংসার-বিরাগী আনসার এসে আশ্রয় গ্রহণ করে লতিফা ওরফে বুচির বাসায়। লতিফার স্বামী স্থানীয় কোর্টের নাজির। পরে কৃষ্ণনগরের জেলা-ম্যাজিস্ট্রেটের তরুণী কন্যা সদ্য-বিধবা রুবির সঙ্গে শৈশব প্রণয়ের স্মৃতি আনসারের মনে উদয় হয়। যদিও রুবি-আনসারের পুনরায় সাক্ষাৎ ঘটেছে উপন্যাসের শেষাংশে। মাঝখানে কয়েক বছর দু'জনের সাক্ষাৎ হয়নি। কারণ রুবির অমতে তার বিয়ে হয়েছিল অর্থলোভী এক যুবকের সঙ্গে। তাদের সংসার টিকে ছিল মাত্র এক মাস। বাইরের সাজসজ্জা ও আচরণ রুবির বিধবাসুলভ হলেও মনে প্রাণে সে আনসারকেই স্বামী বলে মানে। আনসার রাজবন্দি হয়ে রেঙ্গুন চলে যায়, সেখানে ক্ষয়রোগে আক্রান্ত হয়ে সুস্থ হবার আশায় ওয়ালটেয়ারে যায়। এ সংবাদ শোনামাত্র অনিশ্চিত ভবিষ্যতের পথে যাত্রা করে রুবি।
অমর নাগ
ডঃ অমর নাগ (অক্টোবর ১৯১৭ ― ৯ নভেম্বর, ১৯৬৮) একজন চিকিৎসক এবং ভারতীয় সাম্যবাদী স্বাধীনতা সংগ্রামী ছিলেন। মায়ানমারের স্বাধীনতা আন্দোলনে তার গুরুত্বপূর্ণ ভূমিকা রয়েছে। তিনি ইয়েবাউ তুন মাউং বা উ হলা নামেও পরিচিত ছিলেন।
ছাত্র জীবন
বর্মাতে (বর্তমান মায়ানমার) ছোটবেলা কাটে অমর নাগের, পিতা ছিলেন সেদেশের উচ্চপদস্থ রাজকর্মচারী। ১৯৩৫ সালে রেংগুনের বেঙ্গল একাডেমি থেকে ম্যাট্রিক পাশ করেন। কৃতিত্বের সাথে ডাক্তারি পাশ করেন ১৯৪১ সালে। ছাত্রাবস্থাতেই অনুশীলন সমিতি ও যুগান্তর দুই বিপ্লবী গোষ্ঠীর সাথে যোগাযোগ হয়, তাদের প্রভাবে সশস্ত্র বিপ্লববাদে আকৃষ্ট হন অমর নাগ।
বিপ্লবী আন্দোলনে যোগদান
কমিউনিস্ট আন্দোলনের প্রবীন ব্যক্তিত্ব হরিনারায়ন ঘোষাল এর সংস্পর্শে কমিউনিজমে আগ্রহ হয় তার। ১৯৩৭ সালে বর্মা দেশের বিখ্যাত জননেতা অং সান (নোবেলজয়ী জননেত্রী সু-চি'র পিতা) এর ডাকে ডাঃ অমর নাগ ছাত্র আন্দোলনে যোগ দেন। ভালো ডাক্তার হওয়ার সুবাদে শ্রমিক মহলে তীব্র জনপ্রিয়তা। ১৯৪০ সালে বর্মা কমিউনিস্ট পার্টি নিষিদ্ধ ঘোষিত হলে তিনি বিভিন্ন বিপ্লবী সংগঠনগুলিকে একত্র করে গোপনে কাজ চালিয়ে যেতে থাকেন। বর্মায় ভারতীয় শ্রমিকের সংখ্যা বেশি হওয়ায় ডাক্তার নাগ তাদের মধ্যে দ্রুত প্রভাব বিস্তার করেন। ১৯৪১ সালে প্রথম গ্রেপ্তার বরণ করেন। তাকে ইনসিন জেলে রাখা হয়। বন্দী কমিউনিস্ট নেতৃবর্গকে আলাদা আলাদা জেলে পাঠানোর ব্যবস্থা করে ব্রিটিশ সরকার; অমর নাগকে স্থানান্তরিত করা হয় নিউইয়াং লোবিন জেলে। ইতিমধ্যে জাপানীদের সাহায্যে ব্রিটিশ বিতাড়নের ব্যবস্থা করতে থাকেন সে দেশের অবিসংবাদিত নেতা অং সান। ১৯৪১ এর শেষভাগে জাপান ইংল্যান্ডের বিরুদ্ধে আক্রমণ শানায় ও ইংরেজরা এর ফলে বার্মা ছেড়ে পালাতে থাকে। অমর নাগ মুক্তি পেয়ে কলকাতায় চলে আসেন। ১৯৪১ সালের জানুয়ারী মাসে পাহাড় জঙ্গলের বিপদসংকুল রাস্তা পেরিয়ে প্রায় ২৯০ মাইল পায়ে হেঁটে ইম্ফল কোহিমা ঢাকা হয়ে কলকাতায় আসেন অমর নাগ। পথে তীব্র ঠান্ডায়, কলেরা ও ক্ষুধায় তাদের সাথী কমিউনিস্ট নেতা গোবিন্দ ব্যানার্জী মারা যান। যখন অমর নাগ বর্মা পরিত্যাগ করেন তখন তিনি ছিলেন বর্মা কমিউনিস্ট পার্টির মেডিক্যাল বাহিনীর প্রধান নেতা তথা পলিটব্যুরো মেম্বার।
বার্মার বিপ্লবী আন্দোলনের শেষ পর্ব
জাপানীরা তাদের ফ্যাসিস্ট শাসন অব্যাহত রাখলে আউং সান দেশজোড়া গন আন্দোলনের ডাক দেন ১৯৪৫ সালের মার্চ মাসে রেঙ্গুনের জনসভায়। অং সান ঘাতক বাহিনীর হাতে নিহত হন, জাপানের দ্বিতীয় বিশ্বযুদ্ধে শোচনীয় পরাজয় ঘটে। কিন্তু বর্মার বিপ্লবী আন্দোলনের রাশ হাতে তুলে নেন বাঙ্গালী বিপ্লবীরাই, তাদের অন্যতম পাঁচজনের মধ্যে ছিলেন অমর নাগ। ১৯৪৬ সালে তিনি ফের বর্মায় পদার্পণ করেন। Anti Fascist Liberation Front তৈরী হয়। বিপুল গণ আন্দোলন দমনে সরকার গুমখুন, ফাঁসি, বিনা বিচারে জেল ও নানা নিপীড়নমূলক পদ্ধতি অবলম্বন করে, অমর নাগ ও তার সাথীরা গা ঢাকা দিয়ে গোপন সংগঠন চালাতে থাকেন। ১৯৪৮ সালে ৪ ঠা এপ্রিল নাগাদ প্রোম শহর দখল করে বিপ্লবী জনতা জেল থেকে বন্দীদের মুক্ত করে। রাজধানী রেঙ্গুন ছাড়া প্রায় সর্বত্র বিপ্লবী সরকার শাসকদের বিরুদ্ধে বিক্ষিপ্ত আন্দোলন জারি রেখেছিল তীব্র দমনপীড়নের মধ্যেও। পাঁচজন বাঙ্গালী বিপ্লবী যারা বার্মা কমিউনিস্ট পার্টির প্রতিষ্ঠাতাদের ভেতর ছিলেন তাদের চারজনই ১৯৬০ সালের মধ্যে মারা যান। অমর নাগ তার পরেও আট বছর পাহাড় জংগলে গেরিলা বাহিনী নিয়ে লড়াই চালিয়ে গেছেন।
মৃত্যু
১৯৬৮ সালের ৯ নভেম্বর তার গোপন ঘাঁটি সেনাবাহিনী দ্বারা আক্রান্ত হয়, একা সম্মুখসমরে প্রান দেন এই বাঙ্গালী সর্বস্বত্যাগী বিপ্লবী, ডাক্তার অমর নাগ।
শঙ্কর চক্রবর্তী (অভিনেতা)
শঙ্কর চক্রবর্তী বাংলা চলচ্চিত্র এবং টেলিভিশন অভিনেতা। যিনি বেশ কয়েকটি সিরিয়ালও অভিনয় করেছেন এবং অসংখ্য বাংলা ছবিতে গুরুত্বপূর্ণ চরিত্রে অভিনয় করেছেন।
রবার্ট ডি নিরো
রবার্ট ডি নিরো জুনিয়র(জন্ম আগস্ট ১৭, ১৯৪৩) হলেন দুইবার একাডেমী পুরস্কার বিজয়ী একজন মার্কিন চলচ্চিত্র অভিনেতা, পরিচালক, প্রযোজক এবং ট্রাইবেকা চলচ্চিত্র উৎসবের প্রতিষ্ঠাতা। তিনি ৯০টিরও বেশি চলচ্চিত্রে অভিনয় করেছেন। সিনেমায় তার প্রথম বড় ধরনের চরিত্রে অভিনয় করেন ব্যাং দ্যা ড্রাম স্লোলি (১৯৭৩) এবং মার্টিন স্করসেসের অপরাধমূলক সিনেমা মিন স্ট্রিট (১৯৭৩) নামক সিনেমায়। দ্যা গডফাদার (১৯৭২) সিনেমায় সনি কর্লিয়নে'র চরিত্রে তাকে ফিরিয়ে দেয়ার পর, ১৯৭৪ সালে নির্মিত দ্যা গডফাদার ২ চলচ্চিত্রে তাকে ভিটো কর্লিয়নে হিসেবে বেছে নেয়া হয়। তিনি সেই সিনেমায় সেরা পার্শ্ব অভিনেতা হিসেবে একাডেমি পুরস্কার লাভ করেন।
প্রতিভাবান পরিচালক মার্টিন স্করসির সাথে তার দীর্ঘদিনের বিভিন্ন কাজের মাধ্যমে ১৯৮০ সালে নির্মিত রেজিং বুল সিনেমায় জ্যাক লামোটা নামক চরিত্র রূপায়নের জন্য সেরা অভিনেতা হিসেবে একাডেমি পুরস্কার পান। তিনি স্করসেসের পরিচালিত মনোস্তাত্ত্বিক রোমাঞ্চ কাহিনিভিত্তিক সিনেমা ট্যাক্সি ড্রাইভার (১৯৭৬) এবং কেপ ফিয়ার (১৯৯১) সিনেমায় অভিনয়ের সুবাদে একাডেমি পুরস্কারের জন্য মনোনয়ণ পেয়েছিলেন। একাডেমি পুরস্কারের জন্য তাকে আরও মনোনয়ন দেয়া হয় মাইকেল কিমিনো'র ভিয়েতনাম যুদ্ধ সম্পর্কিত সিনেমা দ্য ডিয়ার হান্টার (১৯৭৮), পেনি মার্শাল পরিচালিত অ্যায়োকেনিং (১৯৯০) এবং ডেভিড ও'রাসেলের রোমান্টিক কৌতুক-নাট্য সিলভার লাইনিংস প্লেবুক (২০১২) সিনেমার জন্য। গুডফেলাস (১৯৯০) নামক চলচ্চিত্রে জিমি কনওয়ে চরিত্রটি রূপায়নের জন্য ১৯৯০ সালে বাফটা পুরস্কারের জন্য মনোনয়ন লাভ করেন। তিনি গোল্ডেন গ্লোব পুরস্কার সেরা অভিনেতা - মোশন পিকচার মিউজিক্যাল বা কৌতুক বিষয়ে চারবার মনোনয়ন লাভ করেন মিউজিক্যাল নাট্য নিউ ইয়র্ক, নিউ ইয়র্ক (১৯৭৭), গ্যাংষ্টার কৌতুক এ্যানালাইজ দিস (১৯৯৯), মিডনাইট রান (১৯৮৮) এবং মিট দ্য পেরেন্টস (২০০০) সিনেমার জন্য। তিনি একই সাথে সিনেমা পরিচালনা ও অভিনয় করেছেন যেমন অপরাধমূলক নাট্য এ ব্রংস টেল (১৯৯৩) এবং গুপ্তচর বিষয়ক সিনেমা দ্য গুড শেপার্ড (২০০৬)। ডি নিরো ২০০৩ সালে এএফআই আজীবন সম্মাননা পুরস্কার লাভ করেন এবং গোল্ডেন গ্লোব সিসিল বি. ডিমিলি পুরস্কার লাভ করেন ২০১০ সালে।
তাকে তার প্রজন্মের উৎকৃষ্টতম চলচ্চিত্রাভিনেতাদের একজন হিসাবে গণ্য করা হয়। অনেকে তাকে মার্লোন ব্রান্ডো'র যোগ্য উত্তরসূরী মনে করেন। মূলতঃ গ্যাংস্টার অধ্যুষিত আন্ডারওয়ার্ল্ডের মস্তান, কিংবা দ্বিধান্বিত ও যন্ত্রনাগ্রস্ত মানুষের চরিত্রে অভিনয়ের জন্যেই তিনি সমধিক পরিচিত।
প্রারম্ভিক জীবন
ডি নিরো নিউ ইয়র্ক, ম্যানহাটন এলাকার গ্রীনউইচ ভিলেজ নামক জায়গায় জন্মগ্রহণ করেন। তিনি ভার্জিনিয়া এডমিরাল ও রবার্ট ডি নিরো (সিনিয়র) দম্পতির পুত্র। ভার্জিনিয়া এডমিরাল চিত্রশিল্পী এবং কবি আর রবার্ট ডি নিরো সিনিয়র ছিলেন এবস্ট্র্যাক্ট একপ্রেশনিষ্ট শিল্পী এবং ভাস্কর। নিরোর বাবা ছিলেন অর্ধ ইতালীয় এবং অর্ধ আইরিশ বংশের। তার মা ছিল অর্ধ জার্মান বংশীয় এবং অন্যদিকে অর্ধ ডাচ, ইংলিশ, ফ্রেঞ্চ এবং আইরিশ বংশীয়।  নিরোর ইতালীয় দাদা-দাদী, জিওভানি ডি নিরো এবং এন্জেলিনা মারকুরিও, দেশান্তরিত হয়েছিলেন ফেরাজানো, মলিস নামক জায়গা থেকে। তার মাতৃসুলভ দাদী হেলেন ও'রাইলি ছিলেন একজন আইরিশ দেশান্তরিত ব্যক্তির নাতনি।
ডি নিরোর বাবা-মার পরিচয় হয়েছিল ম্যাসাচুসেটসের প্রোভিন্সটাউনের হ্যানস হফম্যান চিত্রাঙ্কন শ্রেণীকক্ষে। তার বয়স যখন ৩ বছর বয়স তখন তাদের বিবাহবিচ্ছেদ হয়। নিরো তার মায়ের কাছে ম্যানহাটনের গ্রীনউইচ ভিলেজ এবং লিটল ইটালি এলাকায় বড় হয়। তার বাবা তাদের থেকে খুব বেশি দূরে থাকত না তাই নিরো বড় হওয়ার সময় তার কাছে সময় কাটাত। নিরো এইচবিও এর একটি প্রামাণ্যচিত্র রিমেম্বারিং দা আর্টির্স্টঃ রবার্ট ডি নিরো সিনিয়র এর প্রদর্শনীতে নিজের বাবা সমকামী ছিলেন বলে উল্লেখ করেন। তিনি বলেন, আমার বাবা অন্য বাবাদের মত সাধারণ ছিলেন না, কিন্তু তাতে আমাদের প্রতি তাঁর স্নেহের কমতি ছিল না। নিজের পিতার যৌন অভিমুখিতা নিয়ে রবার্ট ডি নিরো বিব্রত নন বলে উল্লেখ করেন। ডি নিরো ম্যানহাটনের মধ্যে অবস্থিত প্রাথমিক বিদ্যালয় পিএস ৪১ এ পড়াশোনা করেন। তারপর সে এলিজাবেথ আরউইন হাই স্কুলে ভর্তি হন ৭ম শ্রেণীতে তারপর বেসরকারি বিদ্যালয় হিসেবে অষ্টম শ্রেণীতে ভর্তি হন লিটল রেড স্কুল হাউজে। নবম শ্রেণীর জন্য তাকে হাই স্কুল অব মিউজিক এন্ড আর্ট নামক স্কুল ভর্তির জন্য গ্রহণ করে কিন্তু সরকারি জুনিয়র হাই স্কুলে স্থানান্তরের পূর্বে তিনি অল্প সময়ের জন্য সেখানে ভর্তি হয়েছিলেন।
ডি নিরো তার উচ্চ বিদ্যালয় শিক্ষা শুরু করেন ম্যাকবার্নি স্কুলে এবং পরে বেসরকারি হোডস প্রিপারেটরি স্কুলে ভর্তি হন যদিও তিনি গ্রাজুয়েট হননি। তার মুখের ফ্যাকাশে ও বিবর্ণভাবের জন্য তাকে "ববি মিল্ক" নামে ডাকা হত। তিনি তার কিশোর সময়ে লিটল ইতালির রাস্তার কিছু ছেলেদের দলের সাথে মিশতেন যাদের মধ্যে অনেকেই পরে তার আজীবন বন্ধু বজায় থাকেন। তার জীবনের ভবিষ্যত অনেকটা নির্ধারন হয়ে যায় যখন তিনি ১০ বছর বয়সে, মঞ্চে স্কুলের দ্য উইজার্ড অব অজ নাট্যে ভীতু সিংহের চরিত্রটি রূপায়ন করেন। তিনি এতে অভিনয় করে লজ্জা কাটানোর পাশাপাশি সিনেমায় আগ্রহী হয়ে ওঠেন। পরে তিনি ১৬ বছর বয়সে হাই স্কুল ছেড়ে দেন অভিনয়ের জন্য। অভিনয় শিখতে ভর্তি হন স্টেলা এডলার কনসারভেটরিতে সেই সাথে লি স্ট্যার্সবার্গের একটর স্টুডিওতে।
অভিনয় এবং সিনেমা তৈরী
ডি নিরোর প্রথম সিনেমা চরিত্র রূপায়ণ করা হয়েছিল ২০ বছর বয়সে। তিনি ব্রায়ান ডি পালমা নির্মিত দ্য ওয়েডিং পার্টি ১৯৬৩ সিনেমায় অভিনয় করেন কিন্তু সিনেমাটি ১৯৬৯ সালের আগে ছাড়া হয়নি। তখন তিনি অভিনয় করেন রজার করম্যানের ব্লাডি মামা (১৯৭০) সিনেমায়। তিনি সবার দৃষ্টি আর্কষন করেন ব্যাং দ্য ড্রাম স্লোলি সিনেমায় মারাত্মক মেজর লিগ বেজবল খেলোয়াড চরিত্রে অভিনয় করে। তারপর তিনি মার্টিন স্করসেসে'র সাথে একত্রে কাজ করেন জনি বয় নামক স্বল্প সময়ের অপরাধী চরিত্রে মিন স্ট্রীট ১৯৭৩ সিনেমায়।
অলকেশ দাস
অলকেশ দাস (১ জানুয়ারি ১৯৬৪) একজন ভারতীয় বাঙালি রাজনৈতিক ব্যক্তিত্ব যিনি ভারতের চতুর্দশ লোকসভার সদস্য ছিলেন। অলকেশ দাস নবদ্বীপ লোকসভা কেন্দ্রের সাংসদ ছিলেন এবং তিনি ভারতের কমিউনিস্ট পার্টি (মার্ক্সবাদী) দলের একজন সদস্য।
২০০৩
নবদ্বীপ লোকসভার সাংসদ আনন্দ মোহন বিশ্বাস মারা গেলে ২০০৩ সালে এই কেন্দ্রে উপনির্বাচন হয়। সেই উপনির্বাচনে অলকেশ দাস সিপিআইএম প্রার্থী হিসাবে নির্বাচনে লড়েন এবং তৃণমূল প্রার্থী আবীর রঞ্জন বিশ্বাস কে পরাজিত করেন
২০০৪
২০০৪ সালে চতুর্দশ লোকসভা নির্বাচনে সিপিআইএম আবারও অলকেশ দাস কে প্রার্থী মনোনীত করে এবং অলকেশ দাস আবারও তৃণমূল প্রার্থী নীলিমা নাগ মল্লিক কে পরাজিত করে নবদ্বীপ লোকসভা কেন্দ্র থেকে সাংসদ নির্বাচিত হন
২০৩০
২০৩০ একটি সাধারণ বছর, যেটি মঙ্গলবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০৩০তম বছর; ৩য় সহস্রাব্দ এবং ২১শ শতাব্দীর ৩০তম বছর; এবং ২০৩০-এর দশকের প্রথম বছর।
আন্তর্জাতিক ইশারা ভাষা দিবস
আন্তর্জাতিক ইশারা ভাষা দিবস বা  আন্তর্জাতিক সংকেত ভাষা দিবস সারা বিশ্বে প্রতি বৎসর ২৩ শে সেপ্টেম্বর তারিখে পালিত হয়। সেই সাথে প্রতি বৎসর ইশারা সপ্তাহ উদযাপনেরও সূচনা করা হয়।।
১৯৫১ খ্রিস্টাব্দের এই ২৩শে সেপ্টেম্বর তারিখে 'ওয়ার্ল্ড ফেডারেশান অফ দ্য ডীফ' গঠিত হয়েছিল। ২০১৮ খ্রিস্টাব্দ হতে দিনটির প্রথম উদযাপন শুরু হয়।
নারায়ণ স্বামী
ভেঙ্কটরমন নারায়ণ স্বামী (നാരായണൻ സ്വാമി; জন্ম: ২৩ মে, ১৯২৪ - মৃত্যু: ১ মে, ১৯৮৩) তৎকালীন ব্রিটিশ ভারতের কেরালার কোঝিকোদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন নারায়ণ স্বামী।
প্রথম-শ্রেণীর ক্রিকেট
১৯৫১-৫২ মৌসুম থেকে ১৯৫৮-৫৯ মৌসুম পর্যন্ত নারায়ণ স্বামী’র প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটের প্রথম দুই খেলায় প্রত্যেক ইনিংসে পাঁচ-উইকেট লাভ করেছিলেন। ১৯৫১-৫২ মৌসুম থেকে ১৯৫৮-৫৯ মৌসুম পর্যন্ত রঞ্জী ট্রফিতে সার্ভিসেস দলের পক্ষে খেলেছিলেন। ১৯.১৮ গড়ে ৫৮ উইকেট পেয়েছিলেন।
মাদ্রাজে পড়াশুনো করেন। এরপর, ১৯৪৪ সালে সেনাবাহিনীতে যোগ দেন ও মেজর পদবী ধারনপূর্বক অবসর গ্রহণ করেন তিনি। চাকরি থেকে অবসর গ্রহণের পর নাসিক রোড ক্যাম্পের আর্টিলারি রেজিম্যান্টের কর্মকর্তার দায়িত্ব পালন করেন। জাতীয় দলে আর কোন খেলায় অংশ নিতে না পারলেও সার্ভিসেস দলের পক্ষে পঞ্চাশের দশকে খেলেছিলেন। সবগুলো প্রথম-শ্রেণীর ক্রিকেট খেলায় অংশ নিয়ে ২২.১৬ গড়ে ৬৮ উইকেট লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নারায়ণ স্বামী। কেরালায় জন্মগ্রহণকারী প্রথম টেস্ট ক্রিকেটারের মর্যাদা লাভ করেন। ১৯ নভেম্বর, ১৯৫৫ তারিখে হায়দ্রাবাদে ফতেহ ময়দানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
আলিপুর, দিল্লি
আলিপুর (ইংরেজি:AliPur), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর ।
জনসংখ্যার উপাত্ত
ভারতের ২০০১ সালের আদম শুমারি অনুসারে আলি পুর শহরের জনসংখ্যা হল ১৬,৬২৩ জন। এর মধ্যে পুরুষ ৫৮%, এবং নারী ৪২%।
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলি পুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
হোসেন মাহিনী
হোসেন মাহিনী (জন্ম: সেপ্টেম্বর ১৬, ১৯৮৬) হলেন একজন ইরানী ফুটবলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে পার্সিপলিস এবং ইরানের জাতীয় দলের হয়ে খেলছেন।
আদিত্য বিড়লা গ্রুপ
আদিত্য বিড়লা ম্যানেজমেন্ট কর্পোরেশন লিমিটেড (বাণিজ্যিক নাম: আদিত্য বিড়লা গ্রুপ) একটি ভারতীয় বহুজাতিক সংস্থা। এটির সদর দফতর ভারতের মহারাষ্ট্র রাজ্যের ওরলিতে অবস্থিত। এটি প্রায় ১৪০,০০০ কর্মচারী নিয়ে বিশ্বের ৩৬টি দেশে কার্যক্রম পরিচালনা করে। ১৮৫৭ সালে শিব নারায়ণ বিড়লা গ্রুপটি  প্রতিষ্ঠা করে।
ইতিহাস
এটি ভারতের বৃহত্তম কর্পোরেট হাউসগুলির মধ্যে একটি এবং প্রকৃতপক্ষে ভারতের প্রথম বহুজাতিক কর্পোরেশন যা ভারত, জার্মানি, যুক্তরাজ্য, ব্রাজিল, ইতালি, হাঙ্গেরি, মার্কিন যুক্তরাষ্ট্র, কানাডা, ফ্রান্স, অস্ট্রেলিয়া, মিশর, লুক্সেমবার্গ, ফিলিপাইন, সংযুক্ত আরব আমিরাত, সুইজারল্যান্ড, মিয়ানমার, চীন, থাইল্যান্ড, লাওস, বাংলাদেশ, ইন্দোনেশিয়া, মালয়েশিয়া, বাহরাইন, ভিয়েতনাম এবং দক্ষিণ কোরিয়া সহ মোট ৩৬টি দেশে ব্যবসায় পরিচালনা করছে।
ব্যবসায় কার্যক্রম
আদিত্য বিড়লা গ্রুপ প্রধানত অ-লৌহঘটিত ধাতু, ভিসকস ফিলামেন্ট সুতা, ভিসকস স্টেপল সুতা, সিমেন্ট, সার, রাসায়নিক, ব্র্যান্ডেড পোশাক, কার্বন ব্ল্যাক, স্পঞ্জ আয়রন, টেলিকম, আইটি পরিষেবা এবং আর্থিক পরিষেবা ইত্যাদি ব্যবসায়ের সাথে জড়িত। এই গ্রুপের উল্লেখযোগ্য কোম্পানিসমূহের মধ্যে রয়েছে:
রাষ্ট্রপতি ভবন, ভারত
রাষ্ট্রপতি ভবন ভারতের রাষ্ট্রপতির সরকারি বাসভবন। এটি ভারতের রাজধানী নতুন দিল্লিতে অবস্থিত। ব্রিটিশ শাসনকালে এই প্রাসাদটি ছিল ভারতের ভাইসরয়ের সরকারি বাসভবন। এই সময় এটি "ভাইসরয়’স হাউস" নামে পরিচিত ছিল। ১৯৫০ সালে প্রাসাদটি রাষ্ট্রপতি ভবন নামে পরিচিতি লাভ করে।
নীতা চৌধুরী
নীতা চৌধুরী একজন ভারতীয় রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। ২০১০ সালে তিনি বিহার বিধানসভায় তারাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী মেওয়ালাল চৌধুরী ২০১৫ সালে তারাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
রাষ্ট্রপতি ভবন, ভারত
মুঘল বাগান
ভবনের মধ্যে অন্যতম একটি আকর্ষণ এটি। ১৯১৭ সালে এই বাগানের নকশা চূড়ান্ত হয়। প্রাসাদের পশ্চিমপ্রান্তে এর অবস্থান। টিউলিপ থেকে গাঁদা — এই সময় নানা ধরনের তাজা ফুলে রেঙে ওঠে মুঘল গার্ডেন্স। মুঘল গার্ডেন্সের গোলাপ সবচেয়ে বিখ্যাত। এখানে প্রায় ১৫৯ রকমের গোলাপ ফোটে।
নীতা চৌধুরী
২০১৯ সালের ২৭ মে রাতে ঘুমন্ত অবস্থায় তিনি ও তার স্বামী মেওয়ালাল চৌধুরী গ্যাস সিলিন্ডার বিস্ফোরণে দগ্ধ হন। তিনি ২০১৯ সালের ২ জুন দিল্লির সফদারজং হাসপাতালে চিকিৎসাধীন অবস্থান মৃত্যুবরণ করেন।
ডাব্লিউডাব্লিউএফ কানাডিয়ান চ্যাম্পিয়নশিপ
ডাব্লিউডাব্লিউএফ কানাডিয়ান চ্যাম্পিয়নশিপ (বাংলাঃ ডাব্লিউডাব্লিউএফ কানাডিয় শিরোপা) পেশাদার কুস্তি সংস্থা ওয়ার্ল্ড রেসলিং ফেডারেশন(ডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রবর্তিত একটি স্বল্পকালীন শিরোপা ছিল। বর্তমানে লুপ্ত শিরোপাটি ১৯৮৫ সালের ১৮ আগস্ট প্রতিষ্ঠা করা হয়। ডিনো ব্রাভো এই শিরোপার একমাত্র বিজেতা। ১৫৭ দিন সক্রিয় রাখার পর ১৯৮৬ সালের ২২ আগস্ট ডাব্লিউডাব্লিউএফ শিরোপাটি নিষ্ক্রিয় ও পরিত্যক্ত ঘোষণা করে।
ইতিহাস
১৯৮৫ সালে ডাব্লিউডাব্লিউএফ-এর কর্ণধার ভিন্স ম্যাকম্যান কানাডার পূর্বাঞ্চলে ডাব্লিউডাব্লিউএফ-এর অনুষ্ঠান সমূহের প্রচার সম্প্রসারণ ও কানাডিয় ভক্তসংখ্যা বৃদ্ধির লক্ষ্যে মন্ট্রিয়ল ভিত্তিক কুস্তি সংস্থা ইন্টারন্যাশনাল রেসলিং(লুত ইন্টারনেশনালে) -এর সকল সম্পদ ও সত্ত্ব কিনে নেন। ডিনো ব্রাভো সদ্য সাবেক হওয়া ইন্টারন্যাশনাল রেসলিং-এর সেরা ও জনপ্রিয় কুস্তিগির ছিলেন। ডাব্লিউডাব্লিউএফ ডিনো ব্রাভোর জনপ্রিয়তা কাজে লাগিয়ে কানাডিয় দর্শক সংখ্যা বৃদ্ধির কৌশল গ্রহণ করেছিল। তারা ডিনো ব্রাভোকে শিরোপাটি পুরস্কার হিসেবে দেয়। এই শিরোপা রক্ষার লড়াই শুধুমাত্র কানাডার বিভিন্ন শহরে ডাব্লিউডাব্লিউএফ-এর 'হাউজ শো' গুলিতে অনুষ্ঠিত হতো। এই শিরোপার কথা তাদের টেলিভিশন অনুষ্ঠান গুলিতে কদাচিৎ উল্লেখ করা হতো। ১৯৮৬ সালের জানুয়ারিতে ডিনো ব্রাভো ডাব্লিউডাব্লিউএফ ছেড়ে গেলে শিরোপাটি পরিত্যক্ত করা হয়।
রিদ্দার যুদ্ধ
পূর্ব ঘটনা
৬৩২ সালের মে মাসে মুহাম্মদ (সাঃ) রোমান সাম্রাজ্যের বিরুদ্ধে একটি বড় অভিযানের নির্দেশ দেন। ৩০০০ মুসলিম এতে যোগ দেয়। জায়েদ ইবনে হারিসার সন্তান উসামা ইবনে জায়েদকে এই সেনাদলের নেতৃত্ব দেয়া হয়। একই বছর জুন মাসে মুহাম্মদ (সাঃ) মৃত্যুবরণ করেন ও আবু বকর তার খলিফা নির্বাচিত হন।
দায়িত্বগ্রহণের প্রথম দিন আবু বকর উসামা ইবনে জায়েদকে অগ্রসর হওয়ার নির্দেশ দেন। আরবে বিদ্রোহ শুরু হওয়ায় আবু বকর অভিযানের ব্যাপারে চিন্তিত থাকলেও অনড় ছিলেন। অগ্রসর হওয়ার আগে উসামা ইবনে জায়েদ উমর ইবনুল খাত্তাবকে আবু বকরের কাছে পাঠান এবং বলেন:"খলিফার কাছে যান, তাকে বলুন যাতে সেনাদের মদিনায় অবস্থান করার অনুমতি দেয়া হয়। সব নেতা আমার সাথে রয়েছে। যদি আমরা চলে যাই তবে কাফিরদের মদিনাকে টুকরো করে ফেলা প্রতিহত করার মত কেউ থাকবে না।"
তবে আবু বকর এই অনুরোধ প্রত্যাখ্যান করেন। মুহাম্মদ (সাঃ) অসমাপ্ত কাজ পূর্ণ করার ইচ্ছায় তিনি রয়ে যান।
৬৩২ সালের ২৬ জুন উসামার সেনারা এগিয়ে যাওয়া শুরু করে। মদিনা ত্যাগের পর উসামা তাবুকের দিকে অগ্রসর হন। এখানকার অধিকাংশ গোত্র তীব্রভাবে তার বিরুদ্ধে অবস্থান নেয়। তবে আবু বকরের সেনাদের কাছে তারা পরাজিত হয়। উসামা উত্তর আরবের অনেক ভেতর পর্যন্ত অভিযান চালান। তিনি কুজা থেকে শুরু করে দুমাতুল জান্দালের দিকে এগিয়ে যান।
তার অভিযানের সরাসরি ফলাফল হিসেবে কিছু বিদ্রোহী গোত্র মদিনার আনুগত্য স্বীকার করে নেয় এবং পুনরায় ইসলাম গ্রহণ করে। কুজা বিদ্রোহী থেকে যায়। এরপর আমর ইবনুল আস সেখানে আক্রমণ করেন এবং তাদের আত্মসমর্পণে বাধ্য করেন।
এরপর উসামা মুতার দিকে অগ্রসর হন এবং বনু কালব ও গাসানীয় খ্রিষ্টান আরবদের আক্রমণ করেন। এরপর উল্লেখযোগ্য সংখ্যক বন্দী ও সম্পদসহ তিনি মদিনায় ফিরে আসেন। সেনারা ৪০ দিনের জন্য মদিনার বাইরে ছিল।
মদিনার প্রতিরক্ষা
মদিনার নিকটস্থ বিদ্রোহীরা দুইটি স্থানে সমবেত ছিল। এর একটি হল মদিনার ৭২ মাইল উত্তর পূর্বে আবরাক ও ২৪ মাইল পূর্বে যুকিসা। বনু গাতাফান, হাওয়াজিন ও তায়ি গোত্র এতে নিয়োজিত ছিল। আবু বকর প্রতিপক্ষ গোত্রগুলোর কাছে ইসলামের প্রতি অনুগত ও জাকাত প্রদান অব্যাহত রাখার আহ্বান জানিয়ে দূত প্রেরণ করেন।
উসামার বাহিনী যাত্রা করার এক বা দুই সপ্তাহ পর লড়াই করার জন্য অল্প সেনা আছে জানতে পেরে বিদ্রোহী গোত্রগুলো মদিনাকে ঘিরে ফেলে। ইতিমধ্যে স্বঘোষিত নবী তুলায়হা যুকিসার বিদ্রোহীদের শক্তিবৃদ্ধি করে। ৬৩২ সালের জুলাইয়ের তৃতীয় সপ্তাহে বিদ্রোহী সেনারা যুকিসা থেকে থেকে যুহুসার দিকে যাত্রা করে। এখান থেকে তারা মদিনা আক্রমণের প্রস্তুতি নিতে থাকে।
আবু বকর তাদের ব্যাপারে গোয়েন্দা রিপোর্ট পান এবং তাৎক্ষণিকভাবে মদিনার প্রতিরক্ষার জন্য তৈরী হন। মূল সেনাবাহিনী উসামার নেতৃত্ব মদিনার বাইরে থাকায় আবু বকর প্রধানত মুহাম্মদ (সাঃ) এর নিজ গোত্র বনু হাশিম থেকে লড়াইয়ের জন্য লোক সংগ্রহ করেন। এই বাহিনী আলি ইবনে আবি তালিব, তালহা ইবনে উবাইদুল্লাহ ও জুবায়ের ইবনুল আওয়ামের মত অটল ছিল। এদের প্রত্যেককে নবগঠিত সেনাবাহিনীর এক তৃতীয়াংশের দায়িত্ব দেয়া হয়। বিদ্রোহীরা কিছু করার পূর্বে আবু বকর তাদের উপর আক্রমণ চালান এবং তাদেরকে যুহুসায় তাদের ঘাটিতে ফেরত পাঠান।
পরের দিন আবু বকর মূল সেনাবাহিনীর সাথে মদিনা থেকে অগ্রসর হন এবং যুহুসার দিকে এগিয়ে যান। আরোহী উট ের সবগুলোই উসামার সাথে থাকায় তার সাথে স্বল্প দক্ষতার উট ছিল। সেনারা এই উটগুলোই ব্যবহার করে। এসকল উট যুদ্ধের প্রশিক্ষণপ্রাপ্ত ছিল না। বিদ্রোহী নেতা হিবাল মুসলিমদের উপর আচমকা আক্রমণ করলে উটগুলো চমকে যায় এবং মুসলিমদের পিছু হটতে হয়। বিদ্রোহীরা কিছুদিন পূর্বে হারান তাদের ঘাঁটি পুনরায় দখল করে নেয়। মদিনায় আবু বকর পুনরায় সেনাবাহিনী সংগঠিত করেন এবং রাতের বেলা তাদের উপর আক্রমণ করেন। বিদ্রোহীরা যুহুসা থেকে যুকিসার দিকে পিছু হটে। সকালে আবু বকর যুকিসার দিকে সৈন্য চালনা করেন। বিদ্রোহীরা পরাজিত হয়। ৬৩২ সালের ১ আগস্ট যুকিসা দখল করা হয়।
পরাজিত বিদ্রোহী গোত্রগুলো আবরাকের দিকে পিছু হটে। এখানে গাতাফান, হাওয়াজিন ও তায়ি গোত্রের লোকেরা জমায়েত হয়েছিল। বাড়তি সৈনিকদের আন নুমান ইবনে মাকারিনের অধীনে রেখে আবু বকর বাকিদের নিয়ে মদিনায় ফিরে আসেন। ৬৩২ সালের ৪ আগস্ট উসামার বাহিনী মদিনায় ফিরে আসে। তারা ৪০ দিন মদিনার বাইরে ছিল।
আবু বকর উসামার সেনাদের মদিনায় বিশ্রাম নেয়ার আদেশ দেন এবং বিদ্রোহীদের সাথে লড়াই করার জন্য তাদের অস্ত্রসজ্জিত করেন। ইতিমধ্যে ৬৩২ সালের আগস্টের দ্বিতীয় সপ্তাহে আবু বকর তার সেনাবাহিনীসহ যুকিসার দিকে অগ্রসর হন। নুমান ইবনে মাকরানের অধীন সেনাদের নিজের কমান্ডে এনে তিনি আবরাকের দিকে অগ্রসর হন। বিদ্রোহীরা পিছু হটে এখানে জমায়েত হয়েছিল। তিনি তাদের পরাজিত করেন। বাকি বিদ্রোহীরা বুজাকার দিকে পিছু হটে। তুলায়হা এখানে তার বাহিনীসহ সামিরা থেকে এসেছিল।
আবু বকরের কৌশল
৬৩২ সালের আগস্টের চতুর্থ সপ্তাহে আবু বকর তার সব সেনাদের যুকিসার দিকে যাত্রা করেন। এখানে তিনি আরবের সমগ্র স্থানে ছড়িয়ে থাকা বিদ্রোহীদের সাথে লড়াইয়ের পরিকল্পনা করেন। ইতিমধ্যে বিদ্রোহীদের ঘাঁটি যুকিসা ও আবরাকে তার অংশ নেয়া যুদ্ধগুলো ছিল মদিনাকে রক্ষা ও শত্রুদের আরো এগিয়ে আসা ঠেকানোর জন্য তাৎক্ষণিক লড়াই। এর ফলে আবু বকর সামনে আরো বড় অভিযানের জন্য ভিত্তিভূমি সুরক্ষা করতে সক্ষম হন এবং তার মূল বাহিনীকে চালনার জন্য সময় পেয়ে যান। তার বিরুদ্ধে এসময় বেশ কয়েকজন প্রতিপক্ষ ছিল। এরা হল, বুজাকার তুলায়হা, বুতাহের মালিক বিন নুয়াইরা, ইয়ামামার মুসায়লিমা। আরব পূর্ব ও দক্ষিণ উপকূলে ছড়িয়ে বিদ্রোহকেও তাকে মোকাবেলা করতে হচ্ছিল। এসব স্থান ছিল, ওমান, মাহরা, হাদরামাওত, ও ইয়েমেন। মক্কার দক্ষিণ ও পূর্বের অঞ্চলগুলোতে বিদ্রোহের ঘটনা ঘটে। উত্তরে কুজার দিকে বিদ্রোহ হয়।
আবু বকর কয়েকটি দল নিয়ে সেনাবাহিনী গঠন করে। খালিদ বিন ওয়ালিদের সেনাদলটি সেনাবাহিনীর মূল ও সবচেয়ে শক্তিশালী বাহিনী ছিল। বিদ্রোহীদের শক্তিশালী বাহিনীর সাথে লড়াইয়ের জন্য এদেরকে ব্যবহার করা হয়। বাকি সেনাদলগুলোকে দ্বিতীয় গুরুত্বপূর্ণ স্থানের দায়িত্ব দেয়া হয়। প্রথমে খালিদের বাহিনী অপারেশনে যেত। অন্যান্য বাহিনীগুলোর অপারেশনের সময় খালিদের বাহিনীর উপর নির্ভর করত। আবু বকরের পরিকল্পনা ছিল মধ্য পশ্চিম আরবকে প্রথমে শত্রুমুক্ত করা, এরপর মালিক ইবনে নুয়াইরার মোকাবেলা করা এবং শেষে সবচেয়ে দুর্ধর্ষ প্রতিপক্ষ মুসায়লিমার মোকাবেলা করা।
অভিযান
খলিফা ১১টি প্রধান সেনাদল গঠন করেন। প্রত্যেকের একজন করে কমান্ডার ছিল। প্রত্যেক দলকে একটি করে পতাকা দেয়া হয়। হাতে থাকা লোকবলকে এই ১১টি দলে ভাগ করে দেয়া হয়। কোনো কমান্ডারকে তাৎক্ষণিক মিশনে যেতে হলে অন্যদের মিশন পরে পরিচালনা করা হত। সেনাদলগুলোর কমান্ডার ও তাদের দায়িত্ব ছিল নিম্নরূপ,
বিভিন্ন সেনাদলের যুকিসা ত্যাগ করার আগে আবু বকর বিদ্রোহী গোত্রগুলোর কাছে আত্মসমর্পণের জন্য চূড়ান্ত আহ্বান জানান।
নির্দিষ্ট দায়িত্বের পাশাপাশি কমান্ডারদেরকে নিম্নোক্ত নির্দেশনা দেয়া হয়:
এসকল নির্দেশনাসহ আবু বকর মুসলিম বাহিনীকে ধর্মত্যাগী ও বিদ্রোহীদের বিরুদ্ধে এগিয়ে যাওয়ার আদেশ দেন।
মধ্য আরব
মধ্য আরবের বিদ্রোহীদের নেতৃত্ব ছিল ইয়ামামার উর্বর অঞ্চলের স্বঘোষিত নবী মুসায়লিমা। শক্তিশালী বনু হানিফা গোত্র তাকে সমর্থন করত। উত্তর মধ্য আরবের বুজাখায় আরেকজন স্বঘোষিত নবী বনু আসাদের গোত্রীয় প্রধান তুলায়হা বিদ্রোহ করে ও বনু গাতাফান, হাওয়াজিন ও তায়ি গোত্রের মিত্রতা লাভ করে। নজদে মালিক ইবনে নুয়াইরা বনু তামিম গোত্রের নেতৃত্ব দেয়।
বুজাখা
মুসলিমদের প্রস্তুতির খবর পেয়ে তুলায়হা যুদ্ধের জন্য প্রস্তুত হয়। মিত্র গোত্রগুলোও এতে সাহায্য করে। তুলায়হার বিরুদ্ধে খালিদ অগ্রসর হওয়ার আগে আবু বকর প্রতিপক্ষের শক্তি হানি করার পথ খোঝেন যাতে যুদ্ধ সর্বোচ্চ মাত্রার বিজয় অর্জিত হয়। বনি আসাদ ও বনু গাতাফান তুলায়হার পাশে দাঁড়ায়। কিন্তু তায়ি গোত্র তুলায়হার সমর্থনে তেমন এগিয়ে আসেনি। তাদের নেতা আদি ইবনে হাতিম মুসলিম ছিল। এদিকে আবু বকর গোত্রের প্রধানদের সাথে আলোচনা করার জন্য পাঠায় যাতে তারা তুলায়হার বাহিনী থেকে সরে আসে। এই আলোচনা ফলপ্রসূ হয়। আদিন তার গোত্রের ৫০০ জন ঘোড়সওয়ার খালিদের বাহিনীতে যোগ করে। খালিদ এরপর আরেক বিদ্রোহী গোত্র জাদিলার বিরুদ্ধে অগ্রসর হন। এখানেও আদি ইবনে হাতিম আলোচনার দায়িত্বপালন করেন। বনি জাদিলা আত্মসমর্পণ করে এবং তাদের ১০০০ যোদ্ধা খালিদের সেনাদলে যোগ দেয়। খালিদ এক্ষন বুজাখার দিকে যাত্রা করেন। এখানে ৬৩২ সালের সেপ্টেম্বরের মাঝামাঝি তিনি তুলায়হাকে বুজাখার যুদ্ধে পরাজিত করেন। তুলায়হার অবশিষ্ট সেনারা গামরার দিকে পিছু হটে। সেপ্টেম্বরের তৃতীয় সপ্তাহে গামরার যুদ্ধে তারা পরাজিত হয়। খালিদের জয়ের পর কিছু গোত্র আবু বকরের কাছে আত্মসমর্পণ করে। বুজাখার দক্ষিণে অগ্রসর হয়ে খালিদ ৬০০০ সৈনিক নিয়ে অক্টোবরে নাকরায় পৌছান। এখানে নাকরার যুদ্ধে খালিদ বিদ্রোহী গোত্র বনু সালিমকে পরাজিত করেন। অক্টোবরের তৃতীয় সপ্তাহে জাফারের যুদ্ধে তিনি গোত্রীয় নেত্রী সালমাকে পরাজিত করেন। এরপর তিনি নজদের বিদ্রোহী গোত্র বনু তামিমের দিকে অগ্রসর হন।
নজদ
বুজাখায় খালিদের বিজয়ের কথা শুনে বনু তামিমের অনেক গোত্র খালিদের মুখোমুখি হওয়ার জন্য এগিয়ে যায় কিন্তু বনু তামিমের একটি শাখা বনু ইয়ারবু তাদের নেতা মালিক ইবনে নুওয়ায়রার অধীনে সরে আসে। মালিক যোদ্ধা, উদার ও কবি হিসেবে প্রসিদ্ধ ছিল। সাহসিকতা, উদারতা ও কবিত্ব এই তিনটি গুণ আরবরা সমাদর করত।
মুহাম্মদ (সাঃ) এর মৃত্যুর পর মালিক জাকাত দিতে অস্বীকার করে। মুহাম্মদ (সাঃ) জীবদ্দশায় তাকে বনু তামিমের জাকাত সংগ্রাহক হিসেবে দায়িত্ব দেয়া হয়েছিল। মুহাম্মদ (সাঃ) এর মৃত্যুর খবর শুনে সে জাকাতগুলো গোত্রের লোকেদের দিয়ে দেয়। বুতাহ শহরে তার খালিদ তার লোকদের থামিয়ে জানতে চান যে সে সাজাহর সাথে চুক্তি স্বাক্ষর করেছে কিনা। তারা বলে যে এর কারণ তারা তাদের চরম শত্রুর বিরুদ্ধে প্রতিশোধ নিতে চায়। খালিদ নজদে পৌছে কোনো বিরুদ্ধ বাহিনী দেখতে পাননি। তিনি তার অশ্বারোহীদের কাছের গ্রামে পাঠান ও তাদের সাথে দেখা হওয়া প্রতি দলের জন্য আজান দেয়ার নির্দেশ দেন। জিরার বিন আজওয়ার মালিকের পরিবারকে গ্রেপ্তার করে দাবি করেন যে তারা আজানের উত্তর দেয়নি। মালিক খালিদের সেনাদের সাথে সরাসরি যোগাযোগ এড়িয়ে যায় এবং নিজের অনুসারীদের ছড়িয়ে পড়ার আদেশ দেয়। মালিক নিজ পরিবারসহ মরুভূমির মধ্য দিয়ে অগ্রসর হয়। সে জাকাত দিতে অস্বীকার করে। নামাজ ও জাকাতের মধ্যে পার্থক্য করে মালিক বিদ্রোহী হিসেবে অভিযুক্ত হয়। একই সাথে স্বঘোষিত নবী সাজাহর সাথে খিলাফতের বিরুদ্ধে মিত্রতার অভিযোগও উঠে। মালিক তার গোত্রীয় লোকসহ গ্রেপ্তার হয়। খালিদ বিন ওয়ালিদ মালিককে তার অপরাধের বিষয়ে জিজ্ঞাসাবাদ করেন। তার উত্তর খালিদের কাছে অপরাধসূচক প্রতীয়মান হওয়ায় খালিদ তার মৃত্যুদন্ডের আদেশ দেন। খালিদের এই আদেশের ফলে এসময় বেশ কিছু বিতর্ক শুরু হয়।
ইয়ামামা
অন্যতম সেনা অধিনায়ক ইকরিমা ইবনে আবি জাহলকে মুসায়লিমার সাথে ইয়ামামায় যোগাযোগের নির্দেশ দেয়া হয়। তবে বলা হয় যাতে খালিদ আসা পর্যন্ত তিনি লড়াইয়ে জড়ান। মুসায়লিমাকে ইয়ামামাতে বাগে আনা আবু বকরের উদ্দেশ্য ছিল। আক্রমণের আশঙ্কায় মুসায়লিমা নিজ ঘাঁটি থেকে বাইরে আসেনি। ইয়ামামা থেকে হুমকি না থাকায় খালিদ উত্তর মধ্য আরবের বিদ্রোহী গোত্রগুলোর বিরুদ্ধে মুক্তভাবে কাজ করতে সক্ষম হন। এরমধ্যে আবু বকর ইকরিমা ইবনে আবি জাহলকে সাহায্য করার জন্য শুরাহবিল ইবনে হাসানাকে প্রেরণ করেন। এরপর আবু বকর খালিদকে আদেশ দেন যেন তিনি মুসায়লিমার বিরুদ্ধে এগিয়ে যান। ইয়ামামায় অবস্থানরত শুরাহবিলের সেনারা খালিদের সহায়তাপ্রাপ্ত হন। অতিরিক্ত হিসেবে আবু বকর বুতাহে খালিদের সাথে যোগ দেয়ার জন্য মদিনায় মুহাজিরিন ও আনসারদের একটি অতিরিক্ত বাহিনী গঠন করেন। বুতাহ থেকে খালিদ ইয়ামামার দিকে অগ্রসর হন। আবু বকর শুরাহবিলকে নির্দেশনা পাঠান যে খালিদের আসার আগ পর্যন্ত যাতে তিনি মুসায়লিমার সাথে লড়াই শুরু না করেন। খালিদের পৌছানোর কিছু আগে শুরাহবিল আক্রমণ করেন তবে ব্যর্থ হন। ৬৩২ সালের ডিসেম্বরে খালিদ তার সেনাদের নিয়ে শুরাহবিলের সাথে যোগ দেন। সে সপ্তাহে ইয়ামামার দুর্গ নগর আত্মসমর্পণ করে।. খালিদ ইয়ামামায় তার সদরদপ্তর স্থাপন করেন। এখান থেকে তিনি ইয়ামামার চারপাশে বিদ্রোহীদের বিরুদ্ধে অভিযান পরিচালনা করেন। ফলে সমগ্র মধ্য আরব মদিনার কাছে আত্মসমর্পণ করে। বাকি অঞ্চলগুলো মুসলিমরা পাঁচ মাসের মধ্যে পরিকল্পিত অভিযানের মাধ্যমে মূলোৎপাটন করে।
ওমান
৬৩২ সালের সেপ্টেম্বরের মধ্যভাগে আবু বকর হুজায়ফা বিন মিহসানকে ওমানের বিদ্রোহীদের বিরুদ্ধে প্রেরণ করেন। এখানে ওমানের সংখ্যাগুরু গোত্র আজদ তাদের নেতা লাকিত বিন মালিকের অধীনে বিদ্রোহ করে। কিছু সূত্র মতে সেও নিজেকে নবী দাবি করে। হুজায়ফা ওমানে প্রবেশ করেন। লড়াইয়ের জন্য যথেষ্ট সেনা না থাকায় তিনি সাহায্যের জন্য অপেক্ষা করার সিদ্ধান্ত নেন এবং খলিফাকে এ ব্যাপারে চিঠি লেখেন। সেপ্টেম্বরের শেষভাগে খলিফা ইকরিমাকে তার সাহায্যার্থে পাঠান। ইকরিমা ইয়ামামা থেকে ওমানের দিকে যাত্রা করেন। তাদের সম্মিলিত বাহিনী দাবার যুদ্ধে লাকিত বিন মালিককে পরাজিত করে। লাকিত বিন মালিক যুদ্ধে নিহত হয়।
এরপর হুজায়ফা ওমানের গভর্নর নিযুক্ত হন এবং আইন শৃঙ্খলয়া পুনপ্রতিষ্ঠার কাজে নিয়োজিত হন। ইকরিমার কোনো প্রশাসনিক দায়িত্ব ছিল না। তিনি তার বাহিনী নিয়ে পার্শ্ববর্তী দাবা অঞ্চলে যান এবং আজদ গোত্রের যারা বিদ্রোহী ছিল তাদের পরাজিত করেন।
উত্তর আরব
৬৩২ সালের অক্টোবরে আমরের বাহিনী সিরিয়ার সীমান্তে বিদ্রোহীদের বিরুদ্ধে নিয়োজিত হয়। এদের মধ্যে তাবুক ও দুমাতুল জান্দালের কুজা ও ওয়াদিয়া (বনি কালবের শাখা) গোত্র গুরুত্বপূর্ণ ছিল। তবে ইয়ামামার যুদ্ধের পর জানুয়ারিতে শুরাহবিলের আসার আগ পর্যন্ত আমর তাদের পরাজিত করতে সক্ষম হননি।
ইয়েমেন
ইয়েমেন প্রথম ইসলামের বিরুদ্ধে বিদ্রোহ করে। তাদের নেতা আল আসওয়াদ নিজেকে নবী ঘোষণা করেছিল। পরে মুহাম্মদ এর জীবদ্দশায় ফাইরুজ আল দাইলামি তাকে হত্যা করেন। ফাইরুজ এরপর সানায় ইয়েমেনের গভর্নর হিসেবে দায়িত্ব পালন করেন।
মুহাম্মদ (সাঃ) এর মৃত্যুর খবর পাওয়ার পর ইয়েমেনে আবার বিদ্রোহ দেখা দেয়। এসময় কাইস বিন আবদ ইয়াগুস নামক এক ব্যক্তি এসময় বিদ্রোহে নেতৃত্ব দেয়। মুসলিমদের ইয়েমেন থেকে বের করে দেয়া বিদ্রোহীদের উদ্দেশ্য ছিল। তারা ফাইরুজ ও অন্যান্য মুসলিম নেতাদের হত্যার মাধ্যমে মুসলিমদের নেতৃত্বশূণ্য করার উদ্যোগ নেয়। ফাইরুজ পালিয়ে যেতে সক্ষম হন এবং পার্বত্য এলাকায় আশ্রয় নেন। ৬৩২ সালের জুলাইয়ে এ ঘটনা ঘটে। পরবর্তী ছয় মাস এখানে অবস্থান করেন। পরে ইয়েমেন থেকে আসা কয়েক হাজার মুসলিম তার সাথে যোগ দেয়।
নিজের অবস্থান শক্ত হওয়ার পর ফাইরুজ তার লোকদের নিয়ে কাইসের বিরুদ্ধে অগ্রসর হন। তিনি সানার বিরুদ্ধে এগিয়ে যান ও কাইসকে পরাজিত করেন। কাইস তার লোকদের নিয়ে উত্তর পূর্বে আবয়ানে চলে যায়। সেখানে তারা আত্মসমর্পণ করে এবং খলিফা তাদের ক্ষমা করে দেন।
মাহরা
আবু বকরের আদেশের পর ইকরিমা আরফাজা বিন হারসামার সাথে যোগ দেয়ার জন্য ওমান থেকে মাহরার দিকে অগ্রসর হন। আরফাজা তখনও না পৌছায় ইকরিমা তার জন্য অপেক্ষা করার পরিবর্তে স্থানীয় বিদ্রোহীদের সাথে লড়াই করেন।
বাহরাইন
ইয়ামামার যুদ্ধের পর আবু বকর উলা বিন আল হাদরামিকে বাহরাইনের বিদ্রোহীদের বিরুদ্ধে প্রেরণ করেন। উলা হাজরে জমায়েত হওয়া বিদ্রোহীদের খুজতে বাহরাইনে পৌছান। উলা এক রাতে আচমকা হামলা চালান ও শহর অধিকার করে নেন। বিদ্রোহীরা উপকূলের দিকে পিছু হটে। তারা আরো একবার লড়াই করে তবে পরাজিত হয়। অধিকাংশ আত্মসমর্পণ করে ও ইসলামে ফিরে আসে। ৬৩৩ সালের জানুয়ারির শেষের দিকে এই অপারেশন সমাপ্ত হয়।
হাদরামাওত
সর্বশেষ বড় বিদ্রোহটি পূর্ব ইয়েমেনের হাদরামাওতের নাজরানের অধিবাসী কিন্দা গোত্র কর্তৃক সংঘটিত হয়। ৬৩৩ সালের জানুয়ারি পর্যন্ত তারা বিদ্রোহ শুরু করেনি। হাদরামাওতের মুসলিম গভর্নর জিয়াদ বিন লুবাইদ তাদের বিরুদ্ধে অভিযান চালান। এরপর কিন্দার লোকেরা পরিপূর্ণভাবে বিদ্রোহ শুরু করে। আশাস বিন কাইস তাদের নেতা ছিল। দুপক্ষের সেনাসংখ্যা ভারসাম্য অবস্থায় ছিল বিধায় ব্যাপক লড়াই শুরু করতে কেউ আগ্রহী ছিল না। জিয়াদ সাহায্য আসার অপেক্ষা করতে থাকেন। আবু বকরের প্রেরিত সেনাদলের কমান্ডার মুহাজির বিন আবি উমাইয়া নাজরানের কিছু বিদ্রোহী গোত্রকে দমন করেন। তার বাহিনীকে হাদরামাওতে জিয়াদের সাথে যোগ দেয়ার নির্দেশ দেয়া হয়। খলিফা ইকরিমাকে আদেশ দেন যাতে তিনি জিয়াদ ও মুহাজিরের সাথে যোগ দেন। ৬৩৩ সালের জানুয়ারি মুহাজির ও জিয়াদের সেনারা হাদরামাওতের রাজধানী জাফারে মিলিত হয়। তারা আশাসের বাহিনীকে পরাজিত করে। আশাস নুজাইরের দুর্গ শহরে পিছু হটে। যুদ্ধের পর পর ইকরিমা পৌছান। মুহাজিরের সার্বিক কমান্ডের অধীন তিনটি মুসলিম সেনাদল নুজাইরের দিকে অগ্রসর হয় ও শহর অবরোধ করে। ৬৩৩ সালের ফেব্রুয়ারির মধ্যভাগে নুজাইর দখল করা হয়। এর মাধ্যমে বিদ্রোহের পরিসমাপ্তি ঘটে এবং আরব পুনরায় ইসলামের অধীনে আসে। হিজরতের ১১তম বছরে বিদ্রোহ সংঘটিত ও দমন করা হয়। ৬৩৩ সালের ১৮ মার্চ ১২ হিজরিতে সমগ্র আরব খলিফার একক নেতৃত্বের অধীনে আসে। এই অভিযান আবু বকরের সবচেয়ে বড় রাজনৈতিক ও সামরিক বিজয় ছিল।
পরবর্তী প্রভাব
বিদ্রোহীদের পরাজয় ও সমগ্র আরবের একক কর্তৃপক্ষের অধীনে আনার পর মুসলিমরা বাইরের দিকে মনোনিবেশ করে। এরপর পারস্যে মুসলিমদের বিজয় সূচিত হয়। খালিদকে ১৮,০০০ সৈনিকসহ পারস্যের সম্পদশালী প্রদেশ ইরাক জয়ের জন্য প্রেরণ করা হয়। ইরাকের সফল অভিযানের পর আবু বকর রোমান সিরিয়া জয়ের জন্য তাকে নির্দেশ দেন। এটি বাইজেন্টাইন সাম্রাজ্যের প্রধান প্রদেশ ছিল।
ওলে সোয়েনকা
থাম্ব|237x237পিক্সেল|২০১৫ সালে সোয়েঙ্কা। ওলুওলে আকিনওয়ান্ডে বাবাটুন্ডে ওলুডাইন্ডে আইসোলো "ওলে" সোয়েনকা (১৩ জুলাই ১৯৩৪- ) সাহিত্যে নোবেলজয়ী একজন নাইজেরীয় নাট্যকার ও কবি। ১৯৮৬ সালে তিনি সাহিত্যে নোবেল পুরস্কার লাভ করেন। আফ্রিকা থেকে তিনিই প্রথম ব্যক্তি যিনি সাহিত্যে নোবেল পুরস্কার জয় করেন। তাকে নাইজেরিয় নাট্যশিল্পের উন্নয়নের রুপকার বলা হয়।
শিক্ষাজীবন
ওলে সোয়েনকা নাইজেরিয়ার ইবাদান বিশ্ববিদ্যালয়ে এবং ইংল্যান্ডের লীডস বিশ্ববিদ্যালয়ে উচ্চতর শিক্ষালাভ করেন। তিনি নাট্যশিল্প বিষয়ে পড়াশোনা করেন লন্ডনে যেখানে তার নাদক ‘দা ইনভেনশন’ মঞ্চস্থ হয়।
পেশাজীবন
১৯৬০ সালে তিনি ইবাদানে ফিরে আসেন স্বদেশীয় নাট্যরুপ অনসন্ধান করার জন্য এবং পরে ঐ বছর নাইজেরিয়ার স্বাধীনতা উৎসবে তার নাটক ‘আ ডানস অব দা ফরেস্টস’ মঞ্চস্থ হয়। ১৯৬৯ সালে তিনি নাট্য বিভাগের পরিচালক হন।
কাজ
সোয়েনকার অন্যান্য নাটকগুলোর মধ্যে রয়েছে ‘দা লায়ন অ্যানডো দা জুয়েল (১৯৬৩) একটি বিদ্রুপাত্মক হাসির নাটক সেখানে আফ্রিকায় আধুনিক সভ্যতার আরোপকে ব্যক্তিসত্তার উপর হুমকি হিসেবে দেখা যায় এবং ‘দা রোড’ (১৯৫৬) যার উৎস হচ্ছে নাইজেরীয় লেকচার। ‘আদানরে অ্যান্ড আদার পোইমস’ এবং ’দি ইন্টারপ্রিটার্স’ (১৯৬৪) নামে একটি উপন্যাস তিনি আরও প্রকাশ করেন।
১৯৪৬-এর নানকাই ভূমিকম্প
১৯৪৬ নানকাই ভূমিকম্প (昭和南海地震 শোওয়া নানকাই জিসিন) জাপানের নানকাইদোতে হওয়া একটি বড় ধরনের ভূমিকম্প ছিল। এটি ২১ ডিসেম্বর, ১৯৪৬ সালে, ০৪:১৯ জেএসটি সময়ে ঘটেছিল। (২০ ডিসেম্বর, ১৯:১৯ ইউটিসি) ভূমিকম্পের সময় ভূমিকম্পটি  ৮.১ ও ৮.৪ এর মাত্রা স্কেলে পরিমাপা করা হয়, এবং এটি অনুভূত হয় উত্তর হংসহু থেকে কিউশু পর্যন্ত। ১৯৪৪ সালে টনানকাই ভূমিকম্পের পর এটি প্রায় দুই বছর পর ঘটে ছিল।
ভূতত্ত্ব
নানকাইদো খাদ একটি ধ্বংসাত্মক প্লেট সীমানা যেখানে ফিলিপাইনের সাগরীয় প্লেট ইউরেশীয় প্লেটের তলদেশে রয়েছে। সপ্তম শতাব্দী থেকে বৃহত্তর ভূমিকম্পটি এই জমিতে রেকর্ড করা হয়েছে, যার পুনরাবৃত্তির সময় ১০০ থেকে ২০০ বছর।
ভূমিকম্প
১৯৪৬ সালের নানকাইদো ভূমিকম্পটি তার ভূতাত্ত্বিক দৃষ্টিকোণ থেকে অস্বাভাবিক ছিল। দীর্ঘ সময়ের ভূতাত্ত্বিক তথ্য থেকে একটি ফাটল অঞ্চল পাওয়া যায় যার আকারের তুলনায় দ্বিগুণ বড় ছিল বলে অনুমান করা হয়েছিল।এই ভূমিকম্প অঞ্চলের কেন্দ্রে, বিজ্ঞানীরা গভীর ভাবে মহাসাগরের নিচে সিসমোগ্রাফ ব্যবহার করে যাতে সামুদ্রিক পর্বত শনাক্ত করা যায় যা হবে ১৩ কিলোমিটার (৮ মাইল) পুরু ৫০ কিলোমিটার (৩১ মাইল) বিস্তৃত এবং ১০ কিলোমিটার (৬ মাইল) গভীর। বিজ্ঞানীরা প্রস্তাব করেন যে এই সামুদ্রিক পর্বত একটি ফাটল বিপর্যয়ে বাধা হিসাবে কাজ করবে।
হতাহত ও ক্ষতি
ভূমিকম্পটি ব্যাপক ক্ষয়ক্ষতি করে। দক্ষিণ হংসহুতে ৩৬ হাজার বাড়ি ধ্বংস করে। ভূমিকম্পটি একটি সুনামি সৃষ্টি করে যার ফলে আরো ২১০০ ঘরবাড়ি ঢেউয়ে ধ্বংস হয়।
দি ইনস্টিটিউট অব চার্টার্ড একাউন্ট্যান্টস অব বাংলাদেশ
দি ইনস্টিটিউট অব চার্টার্ড একাউন্ট্যান্টস অব বাংলাদেশ (আইসিএবি) হলো বাংলাদেশে পেশাজীবী হিসাববিজ্ঞানীদের জাতীয় সংস্থা। এই প্রতিষ্ঠানটিতে প্রায় ১,৯৩৮ জন সদস্য রয়েছে।
প্রতিষ্ঠা ও প্রশাসনিক মন্ত্রণালয়
এই প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়। বর্তমানে গণপ্রজাতন্ত্রী বাংলাদেশ সরকারের বাণিজ্য মন্ত্রণালয়টি এ সংস্থার প্রশাসনের দায়িত্বে নিয়োজিত। বাংলাদেশে হিসাববিজ্ঞান পেশার গুনগত মান, পেশাগত নৈতিকতা, উন্নয়ন, প্রশিক্ষন, প্রসার ও রক্ষনাবেক্ষনে প্রতিষ্ঠানটি দীর্ঘ চল্লিশ বছর ধরে কাজ করে আসছে।
লক্ষ্য ও উদ্দেশ্য
ইনস্টিটিউট অফ চার্টার্ড একাউন্ট্যান্টস অফ বাংলাদেশ-এর মূল লক্ষ্য জটিল বৈশ্বিক অর্থনীতির প্রেক্ষিতে বাংলাদেশের আর্থিক অবস্থা অণুধাবন এবং তদনুযায়ী প্রতিষ্ঠানের সদস্যদেরকে (সনদপ্রাপ্ত হিসাববিজ্ঞানী) প্রস্তুত করে তোলা। এ জন্য এ প্রতিষ্ঠানটি কিছুটা দীর্ঘ তবে অত্যন্ত ফলপ্রসূ শিক্ষা ও প্রশিক্ষণ প্রদানের মাধ্যমে উচ্চতর দক্ষতাসম্পন্ন চার্টার্ড একাউন্ট্যান্ট তৈরি করে থাকে। আইসিএবি কর, ব্যবসায় সংক্রান্ত আইন ও তৎসংশ্লিষ্ট ব্যাপারে সরকারকে প্রয়োজনীয় পরামর্শ প্রদান এবং পারস্পারিক সহযোগীতার পরিবেশ সৃষ্টিতে গুরুত্বপূর্ণ ভূমিকা পালন করে। এছাড়াও এ প্রতিষ্ঠানটি দক্ষ চার্টার্ড একাউন্ট্যাটের ক্রমবর্ধমান চাহিদা পূরণ এবং বিবিধ গবেষণা ও সুগভীর অণুধ্যান পরিচালনা করে সেগুলো হিসাববিজ্ঞান পেশার সংশ্লিষ্ট ক্ষেত্রে প্রয়োগ করে থাকে।
আইসিএবি-এর মূল উদ্দেশ্য হলো বাংলাদেশের হিসাববিজ্ঞান পেশার উন্নতি, সমৃদ্ধি ও সমন্বয় সাধনে নেতৃত্ব দান, যাতে করে এ পেশায় নিয়োজিত ব্যক্তিবর্গ জনকল্যাণে উচ্চ মানের সেবা প্রদান করতে পারে।
আঞ্চলিক কার্যালয়সমূহ
বাংলাদেশের রাজধানী ঢাকা ও বন্দর নগরী চট্টগ্রামে আইসিএবি-এর আঞ্চলিক কার্যালয় রয়েছে। এছাড়া, যুক্তরাজ্যের লন্ডন ও কানাডার অন্টারিওতে এ সংস্থাটির একটি করে কার্যালয় বর্তমান আছে।
সদস্যপদ ও বিভিন্ন চুক্তি স্বাক্ষর সংক্রান্ত তথ্যাদি
এ প্রতিষ্ঠানটি নিম্নোক্ত সংস্থাগুলির সদস্য:
বিবর্তনের প্রয়োগ
বিবর্তনীয় জীববিজ্ঞানের একটি বিশেষ ক্ষেত্র হলো জীব প্রাকৃতিক নির্বাচনের মাধ্যমে কীভাবে বিবর্তিত হয়েছে এবং বিবর্তনের কতটা প্রায়োগিকতা আছে, তা বুঝা। সৃজনবাদীরা অনেক সময় দাবী করেন বিবর্তনের কোনো ব্যাবহারিক প্রয়োগ নেই, যাইহোক তাদের এদাবীকে বিজ্ঞানীরা ভিত্তিহীন বলে উল্লেখ করেছেন।
জীববিজ্ঞানে ব্যাপ্তি
বিবর্তনের উপর কোনো গবেষণা হয় না, বরং জীবের জীববিজ্ঞান ও বাস্তুসংস্থানের উপরই গবেষণা করা হয়। উদাহরণস্বরুপ, জীবনের ইতিহাস তত্ত্বের মুল ভিত্তিই হলো বিবর্তনীয় তত্ত্ব। বিবর্তনীয় ক্রমবিকাশমান জীববিজ্ঞান ক্রমবিকাশমান প্রক্রিয়া থেকে অনুসরণ করে সিদ্ধান্ত নেয়, কীভাবে জীব বিবর্তিত হলো।বিবর্তনীয় জীববিজ্ঞান চিকিৎসার জন্য একটি প্রয়োজনীয় প্রাথমিক বিজ্ঞান, তবে কয়েকটি চিকিৎসক এবং চিকিৎসক গবেষকরা এর সর্বাধিক প্রাসঙ্গিক নীতিগুলির সাথে পরিচিত। বেশিরভাগ চিকিৎসা বিদ্যালয়ে জেনেটিসিস্ট রয়েছে যারা বিবর্তন বোঝেন, তবে কয়েকটি সম্ভাব্য প্রয়োগের পরামর্শ দেওয়ার জন্য একটি বিবর্তনীয় জীববিজ্ঞানীও রয়েছেন।
কৃত্রিম নির্বাচন
বিবর্তনের প্রযুক্তিগত প্রয়োগের একটি হলো কৃত্রিম নির্বাচন। জীবের পপুলেশন পর্যায়ে কিছু বৈশিষ্ট্যকে ইচ্ছাকৃতভাবে নির্বাচন করা। মানুষ হাজার বছর ধরে উদ্ভিদ ও প্রাণীকে গৃহে পালনের উপযোগী করার মাধ্যমে কৃত্রিম নির্বাচনকে ব্যবহার করছে। সাম্প্রতিক সময়ে এই ধরনের নির্বাচন নির্বাচিত মার্কারের মাধ্যমে জিন প্রকৌশলীতে অত্যাবশ্যকীয় অঙ্গ হয়ে দাড়িয়েছে। আণবিক জীববিজ্ঞানে এন্টিবায়োটিক রেসিসট্যান্স জিন ডিএনএ মেনিপুলেট করতে ব্যবহৃত হয়। মিউটেশনকে বারবার ব্যবহার করে নতুন প্রোটিন যেমনঃ উৎসেচক অথবা এন্টিবিডিতে বিবর্তন ঘটানো যায়। এ প্রক্রিয়াকে বলা হয় দিক নির্দেশক বিবর্তন।
১৯৭২–১৯৭৫ বাংলাদেশে কমিউনিস্ট বিদ্রোহ
১৯৭২–১৯৭৫ বাংলাদেশে কমিউনিস্ট বিদ্রোহ বলতে বাংলাদেশের স্বাধীনতার পরবর্তী ১৯৭২-১৯৭৫ সময়কে বোঝায় যখন বামপন্থী বিদ্রোহী বিশেষত গণবাহিনী শেখ মুজিবুর রহমানের সরকারের বিরুদ্ধে লড়াই করেছিল।
সরকার জাতীয় রক্ষী বাহিনী গঠনের মাধ্যমে এতে সাড়া দেয়, যা সাধারণ জনগণের বিরুদ্ধে ক্র্যাকডাউন শুরু করে। এই বাহিনী রাজনৈতিক হত্যাসহ মানবাধিকার লঙ্ঘনের অসংখ্য অভিযোগে জড়িত হয়ে পড়ে,যার মধ্যে ডেথ স্কোয়াডদের দ্বারা গুলি চালানো, জোরপূর্বক গুম এবং ধর্ষণ ইত্যাদি বর্বরোচিত কর্মকাণ্ডও জড়িত ছিল।
হরিদেবপুর ইউনিয়ন
হরিদেবপুর ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৫৫.৩৮ বর্গকিমি (২১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৩৮৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।
সিংহ-মানব
লোভেনমেনশ (Löwenmensch, যাকে হোহেলেনস্টাইন স্টেডেলের সিংহ-মানব বলা হয়, হল একটি প্রাগৈতিহাসিক হাতির দাঁতের ভাস্কর্য, যেটি ১৯৩৯ সালে হোহেলেনস্টাইন-স্টেডেল নামক একটি জার্মান গুহায় আবিষ্কৃত হয়। জার্মান নাম, লোভেনমেনশ, যার অর্থ "সিংহ-ব্যক্তি" বা "সিংহ-মানব", নামটি প্রায়শই ব্যবহৃত হয় কারণ এটি জার্মানিতে আবিষ্কৃত এবং প্রদর্শিত হয়েছিল৷
প্রাপ্ত স্তরটির কার্বনভিত্তিক কালনিরূপণ দ্বারা নির্ণীত পরীক্ষা থেকে জানা যায় যে এটি প্রায় ৩৫,০০০ থেকে ৪১,০০০ বছরের পুরানো। এটি শৈল্পিক উপস্থাপনার প্রাচীনতম-পরিচিত উদাহরণগুলির মধ্যে একটি এবং এখন পর্যন্ত আবিষ্কৃত নিশ্চিতভাবে প্রাচীনতম মূর্তি। এর বয়স এটিকে উচ্চ পুরা প্রস্তর যুগের প্রত্নতাত্ত্বিক অরিগনেসিয় সংস্কৃতির বলে মনে করে। জুমরফিক শিল্পের একটি উদাহরণ হিসেবে, এটি একটি চকমকি পাথরের ছুরি ব্যবহার করে ম্যামথের দাঁত থেকে খোদাই করা হয়েছিল। সাতটি সমান্তরাল, তির্যক, খোদাই করা গজ বাম বাহুতে রয়েছে। মূর্তীটির বাম বাহুতে সাতটি সমান্তরাল, তির্যক, খোদাই করা গজ রয়েছে।
নতুন পাওয়া টুকরোগুলিকে একত্রিত করে, বেশকিছু পুনর্গঠনের পর মূর্তিটির আকার দাঁড়িয়েছে 31.1 cm লম্বা, 5.6 cm চওড়া এবং 5.9 cm পুরু। এটি বর্তমানে উল্‌ম শহরের উল্‌ম জাদুঘরে প্রদর্শিত হচ্ছে।
ত্রি-ভাষা সূত্র
ত্রি-ভাষা সূত্র ভাষা শিক্ষার জন্যে ১৯৬৮ খ্রিস্টাব্দে অঙ্গরাজ্যগুলোর সঙ্গে আলোচনা করে শিক্ষা মন্ত্রক, ভারত সরকার দ্বারা সূত্রায়িত হয়েছিল। এই সূত্রটা জাতীয় নীতি প্রস্তাবে নির্বাচিত হয়েছিল ১৯৬৮ খ্রিস্টাব্দে, যাতে শিক্ষার সংস্থানের কথা বলা হয়েছে, "হিন্দিভাষী রাজ্যগুলোতে হিন্দি, ইংরেজি এবং আধুনিক ভারতীয় ভাষা (পছন্দ অনুযায়ী দক্ষিণ ভারতীয় ভাষাগুলোর মধ্যে একটা) এবং অ-হিন্দিভাষী রাজ্যগুলোতে হিন্দি, ইংরেজি এবং আঞ্চলিক ভাষা।"